Data was extracted from:https://www.infomed.co.il/diseases/gallstones/

המומחים של
Info
med
מסבירים:
כיס המרה הינו שקיק קטן אשר ממוקם ישירות מתחת לכבד. כיס המרה אוגר בתוכו את מיצי המרה המיוצרים על ידי הכבד. מיצי המרה מסייעים לגוף שלך לעכל שומנים. מיצי המרה זורמים מכיס המרה אל עבר המעי הדק שלך, וזאת באמצעות צינוריות המכונות התעלה השלפוחית וצינורית המרה.
אבנים בכיס המרה מורכבות מכולסטרול ומחומרים אחרים המרכיבים את מיצי המרה. גודלן יכול לנוע מקטנות יותר מגרגר חול ועד לגדולות יותר מכדור גולף.
מרביתם של אבנים בכיס המרה אינן גורמות לבעיות כלשהן. אולם במידה ואבני המרה חוסמות את אחת התעלות של מיצי המרה, הן מצריכות טיפול.
סימפטומים
מרבית בני האדם שיש להם אבנים בכיס המרה אינם סובלים מהופעתם של תסמינים כלשהם.
במידה והופיעו אצלך תסמינים, סביר להניח כי תסבול מכאב מתון בחלל הבטן, או ברום הימני של הבטן שלך.
ייתכן והכאב יקרין אל עבר צידו הימני העליון של הגב שלך, או אל עבר השכם הימנית שלך. לעיתים הכאב יהיה חזק יותר. הכאב יכול להיות קבוע, או להופיע ולחלוף לסירוגין. ייתכן והכאב יגבר בזמן שאתה אוכל.
כאשר אבנים בכיס המרה חוסמות את אחת מצינוריות המרה, ייתכן ותסבול מכאבים אשר יכולים להיות מלווים בחום, ייתכן כי צבע העור שלך ולובן העיניים יעטו גוון צהבהב. במקרים אלה מומלץ לפנות לרופא ללא דיחוי. הצטברותן של אבנים בצינוריות המרה מגדילה את רמת הסיכון שלך ללקות בהתנפחות הלבלב (דלקת הלבלב pancreatitis). ייתכן גם כי תסמינים אלה מצביעים על כך שהתפתחה דלקת בכיס המרה שלך.
עליך ליצור קשר עם הרופא שלך ללא דיחוי במידה ומופיע כאב פתאומי וחד באזור הבטן או החזה שלך, ואינך בטוח מהו המקור להופעתו של כאב זה. התסמינים של אבנים בכיס המרה דומים מאוד לתסמינים של כאבים פתאומיים בחזה במקרה של התקף לב, או מגוון מחלות חמורות אחרות.
סיבות וגורמי סיכון
אבנים בכיס המרה נוצרות כאשר כולסטרול, יחד עם חומרים אחרים המרכיבים את מיצי המרה, יוצרים אבנים. הן יכולות להיווצר במידה וכיס המרה אינו מתרוקן כראוי. בני אדם אשר סובלים מעודף משקל, ובני אדם אשר מנסים לרזות במהירות האפשרית, נמצאים בסבירות גבוהה יותר ללקות בהופעתן של אבנים בכיס המרה.
טיפולים ותרופות
עליך לגשת ולהיוועץ ברופא המטפל בך במידה והבחנת בהופעתם של כאבים באזור חלל הבטן שלך. במקרה כזה, הרופא המטפל בך, ישאל אותך שאלות לגבי אופי הכאבים שלך, מתי הם החלו להופיע, מיקומם המדויק, והאם הכאבים הם קבועים או מופיעים ונעלמים לסירוגין.
ייתכן והרופא המטפל בך ישלח אותך לבצע מספר בדיקות הדמיה. בבדיקות אלה מצלמים את הגוף שלך מבפנים. בדיקת אולטרה סאונד של חלל הבטן יכולה לגלות אבנים בכיס המרה. זהי בדיקה שאינה כרוכה באי נעימות או כאב.
ייתכן ובדיקת האולטרא-סאונד שלך לא תגלה אבנים בכיס המרה. אולם, במידה והרופא המטפל בך, עדיין יחשוד כי יש לך בעיות עם כיס המרה שלך, ייתכן והוא ישלח אותך לבצע סקירה של כיס המרה. בבדיקה זו, הרופא יזריק לך צבען נוגד אל אחד הורידים ביד שלך. מכונת השיקוף תבצע בדיקת רנטגן, בזמן שהצבען הנוגד זורם דרך הכבד שלך, צינוריות המרה, כיס המרה, והמעי.
מניעה
במידה ואינך סובל מהופעתם של תסמינים כלשהם, ייתכן ולא תהייה זקוק לטיפול כלל.
ההתקף הראשון אשר נוצר עקב אבנים בכיס המרה , יהיה מלווה בהופעתו של כאב מתון. ייתכן והרופא המטפל בך ימליץ לך ליטול תרופות לשיכוך כאבים, וימתין לראות אם הכאב יחלוף בעקבות הטיפול. ייתכן ולא תסבול מהופעתו של התקף נוסף. ההמתנה בכדי לראות מה יתפתח, אינה גורמת בדרך כלל להופעתם של סיבוכים.
במידה ואתה סובל מהתקף חריף במיוחד, או במידה ויש לך התקף שני, ייתכן והרופא המטפל בך ימליץ לך על הסרת כיס המרה בהליך ניתוחי. הופעתו של התקף שני מצביעה בדך כלל על אפשרות לחזרתם של התקפים נוספים בעתיד.
ישנם בני אדם רבים אשר כיס המרה שלהם הוסר בניתוח, ניתוח שכזה עובר בדרך כלל ללא הופעתם של סיבוכים כלשהם. הרופאים המנתחים בוחרים לרוב בביצוע הניתוח על ידי הליך לפרוסקופי. לצורך ביצוע הניתוח יבצע המנתח מספר חתכים קטנים בחלל הבטן שלך, וישלוף דרכם את כיס המרה שלך.
סביר להניח כי תוכל לשוב לפעילות רגילה, ולמקום העבודה שלך תוך שבוע ימים עד שבועיים, אולם ייתכן כי בני אדם מסוימים יהיו זקוקים לפרק זמן ארוך יותר לשם כך. לעיתים הרופא המנתח נאלץ לבצע חתך גדול יותר בבטן שלך על מנת להסיר את כיס המרה. בקרה כזה תקופת ההחלמה שלך מן הניתוח תתארך.